Najvjerojatnije zbog nedostatka iskustva kao i krive procjene doskoka, u subotu oko 11.20 sati na aerodromu Lučko u Ježdovečkoj ulici u Zagrebu došlo je do nesretnog slučaja zbog kojeg je morala intervenirati Hitna pomoć te policija.

Naime, teške tjelesne ozljede zadobio je 25-godišnji M.V. koji je kolima Hitne pomoći prevezen u Kliniku za traumatologiju.

Kako doznajemo, do nesreće je došlo tijekom obuke kada je 25-godišnji polaznik skočio s padobranom iz aviona.

No, umjesto na predviđeno mjesto, M.V. je u padu udario prvo u krov hangara aerokluba nakon čega se otkotrljao i pao s preko dva metra visine na beton.